Platyrhopalopsis

Platyrhopalopsis er en slekt av løpebiller.

Utseende 
Nokså små, avlange, litt flate, blanke, rødbrunlige til svarte løpebiller, ligner ikke noe særlig på andre løpebiller. Oversiden er spredt hårkledt. Hodet er nokså stort og rundet, fasettøynene rundet utstående, kjevene ganske små. Antennene består av tre tydelige ledd. Det innerste er kraftig, det midterste ganske lite og tynt, det ytterste stort, rundt, bladformet. Det ytterste leddet er formet ved at mange ledd har vokst sammen, noen ganger er sammenvoksingen ikke fullstendig. Pronotum er kort og bredt, innsnevret ved roten. Dekkvingene er jevnbrede. Beina er korte.

Levevis 
Slekten er sterkt knyttet til maur og lever i maurtuene (obligate myrmekofiler).

Utbredelse 
Slekten er utbredt i Asia, fra Pakistan i vest til Thailand i øst.

Systematisk inndeling 

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien Paussinae Latreille, 1807
 gruppen / stammen Paussini Latreille, 1807  – nær 600 arter fordelt på 8 undergrupper
 gruppen Paussina  Latreille, 1807
 slekten Platyrhopalopsis Desneux, 1905
 Platyrhopalopsis badgleyi Fowler, 1912
 Platyrhopalopsis meleii (Westwood, 1833)
 Platyrhopalopsis picteti (Westwood, 1874)

Kilder

Eksterne lenker 
 antwiki - Platyrhopalopsis 
 

Paussinae
Biller formelt beskrevet i 1905
Dyr formelt beskrevet av Jules Desneux